|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

13.02.2024 г.

**Хитови заглавия на половин цена в А1 Видеотека по случай празника на любовта**

Специално за Свети Валентин зрителите на А1 Видеотека ще могат да се насладят на хитови заглавия с 50% отстъпка. Намалението е валидно до 26 февруари за всички абонати на платформата [Xplore TV](https://www.a1.bg/a1-xplore-tv), от която филмите могат да бъдат наети на половин цена за период от 48 часа.

Феновете на горещите любовни истории ще могат да наемат хитовия „Петдесет нюанса сиво“, както и останалите два филма от трилогията – „Петдесет нюанса по-тъмно“ и „Петдесет нюанса освободени“ на половин цена. Поредицата е базирана на бестселърите на английската писателка Е. Л. Джеймс, а любовната история на Анастейжа Стийл и Крисчън Грей, изиграни от Дакота Джонсън и Джейми Дорнан, завладя целия свят. С елементи на трилър и еротика, филмите обещават горещ празник на любовта.

Любителите на трилър мистериите ще оценят „Ад“ по едноименната книга на Дан Браун, адаптирана за големия екран от режисьора Рон Хауърд и сценариста Дейвид Кеп. Известният символист Робърт Лангдън (Том Ханкс) следва улики, свързани с великия средновековен поет Данте Алигиери. Когато Лангдън се събужда в италианска болница с амнезия, той се съюзява със Сиена Брукс (Фелисити Джоунс) - лекар, за когото се надява, че може да му помогне да възстанови спомените си. Двамата се състезават с времето, за да спрат разпространението на вирус, който може да унищожи половината от населението на света.

Зрителите, които са решили да прекарат празника със смях, могат да изберат „Едва сега започваме“. Екшън комедията с участието на световноизвестните звезди Морган Фрийман и Томи Лий Джоунс проследява историята на бивш агент на ФБР и бивш адвокат на мафията. Двамата решават да се оттеглят и да заживеят във вила на остров Капри. Съвсем скоро спокойствието им бива разрушено и те трябва да загърбят личните си дразги, за да окажат на мафията съпротива за последен път. Лентата обещава много забавление и приятно прекарано време пред екраните.

А1 Видеотека на Xplore TV предлага на зрителите избор между редица български и чуждестранни заглавия от разнообразни жанрове. Ново филмово съдържание е достъпно всеки месец, което може да бъде наето за 48 часа и да се гледа неограничен брой пъти. С помощта на изкуствения интелект феновете на Видеотеката могат да се насладят на предложения спрямо техните предпочитания.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.*

***A1 Group*** *е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.*